Nafarroako ikasleria altxatzen ari da! : Ikasle Abertzaleak
Ikasle Abertzaleak-ek biharko iragarri duen mobilizazio egunaren harira, nafar ikasleriak irakurketa propioa kaleratu du.
Espainiar estatutik modu zentralistan inposatu nahi diguten hezkuntza erreforma basati honen aurrean, antolatzera eta erantzutera dei egin dute.
Bide horretan, biharko mobilizazioetan parte hartzera eta M31rako deitua dagoen grebara joateko deia egin diote ikasleriari.
Nafarroako Ikasle Abertzaleak-en irakurketa:
Baina hau gutxi balitz une honetan hezkuntza publikoaren degenerazio ekonomikoari bide eman diote, Nafarroako eta Espainiako gobernuen eskutik. 2011/2012 kurtso hasieran Iribas jaunak nafarroak inoiz pairatu ez zituen murrizketa ekonomiko handienak ezarri zituen; irakasle zein beka kopurua murriztuz, ikasgeletan klasekide kopurua handituz, material eskasia larrituz, ikasgai espezializatuen eskaintza urrituz edota behar espezializatuak dituzten ikasleak laguntzarik gabe utziz.
Murrizketa ekonomiko guzti hauek gauzatu arren, Espainiar Gobernutik datorzkigu oraingoan Euskal Herriko ikasleriak frankoren garaitik pairatu ez dituen murrizketarik larrienak; ikasgeletako ikasle kopuru maximoa are gehiago handitu nahi dute, batxilergoko adar bakarra egotea baimenduko dute, hezitzaileen irakats orduak gehio handitu nahi dituzte, unibertsitate tasak igo nahi dituzte eta bekak jasotzeko irizpide aldaketa (behar ekonomikoez gain, beraiek markatutako ebaluazio sistemaren araberako emaitza izango da irizpidea).
Ikasle altxamendua « Borroka Garaia da! (e)k dio:
14:32 2012(e)ko maiatzak 9
[…] Ikasle Abertzaleak-ek biharko iragarri duen mobilizazio egunaren harira, nafar ikasleriak irakurketa propioa kaleratu du. Irakurtzen jarraitu… […]